«Հիմա գործող սկզբունքը սխալ է, ես անընդհատ ասում եմ՝ պետք է դատապարտյալին ազատ արձակման նախապատրաստել, որովհետև դա ճիշտ սկզբունք է պայմանական վաղաժամկետ ազատ արձակման տեսանկյունից։ Մենք մարդուն մեկուսացված պահում ենք երկար ժամանակ, սոցիալ-հոգեբանական բավարար աշխատանքներ չենք տանում իր հետ, չենք նախապատրաստում ազատ արձակման և պայմանական վաղաժամկետ ազատ արձակման ժամանակ ասում ենք՝ դու պատրաստ չես ազատ արձակման: Չի կարող պետությունն իր թույլ տված թերության պատճառով մարդուն զրկել ազատ արձակվելու հնարավորությունից»,-ասաց Արման Թաթոյանը: